b'\n_START_ARTICLE_\nBiopsihologija\n_START_SECTION_\nOdnos z drugimi podro\xc4\x8dji psihologije in biologije\n_START_PARAGRAPH_\nV veliko primerih so eksperimenti temeljili predvsem na \xc5\xbeivalih in ne na ljudeh; tako je pri\xc5\xa1lo do domneve, da si organizmi delimo biolo\xc5\xa1ke in vedenjske podobnosti, dovolj velike da dovoljujejo razlago o razli\xc4\x8dnih vrstah. Tu so z biopsihologijo povezane primerjalna psihologija, evolucijska psihologija in biologija ter nevrobiologija. Biopsihologija ima paradigmatske in metodolo\xc5\xa1ke podobnosti z nevropsihologijo, ki se opira predvsem na \xc5\xa1tudije ljudi z disfunkcijo v \xc5\xbeiv\xc4\x8dnem sistemu._NEWLINE_Za biopsihologijo se uporablja tudi izraz fiziolo\xc5\xa1ka psihologija, a vendar se ve\xc4\x8dina avtorjev s tem poimenovanjem ne strinja, saj menijo da je fiziolo\xc5\xa1ka psihologija podpodro\xc4\x8dje biopsihologije.'